हिन्दू धर्म में करोड़ों देवी-देवताओं की आराधना बड़े ही आदर के साथ पूर्ण विधि-विधान से की जाती है और उन्ही देवों में एक हैं हनुमान जी। हनुमान जी का जन्म एक वानर के रूप में अंजनी और केसरी जी के यहाँ हुआ था। भगवान शिव का अवतार होने के कारण बचपन से ही उनको दैविक शक्तियाँ प्राप्त थीं। श्री हनुमान जी को पवन देव का आशीर्वाद प्राप्त है, इसलिए उन्हें पवन पुत्र के नाम से भी जाना जाता है। रामायण काल में हनुमान जी ने मर्यादा पुरुषोत्तम श्री राम के साथ मिलकर सीता माँ की खोज की थी और दुष्ट राक्षस रावण को परास्त करने में अपना अहम योगदान दिया था।